**Ministru kabineta noteikumu projekta**

**„Grozījumi Ministru kabineta 2010.gada 31.augusta noteikumos Nr.818**

**„Noteikumi par veterinārajām prasībām govju, cūku, aitu, kazu un zirgu sugas dzīvnieku embriju un olšūnu un zirgu, aitu un kazu sugas dzīvnieku spermas apritei, kā arī embriju transplantācijas uzņēmumu, spermas sagatavošanas centru un spermas uzglabāšanas centru reģistrācijas kārtību””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 25.panta 1. un 11.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2010.gada 31.augusta noteikumi Nr.818 „Noteikumi par veterinārajām prasībām govju, cūku, aitu, kazu un zirgu sugas dzīvnieku embriju un olšūnu un zirgu, aitu un kazu sugas dzīvnieku spermas apritei, kā arī embriju transplantācijas uzņēmumu, spermas sagatavošanas centru un spermas uzglabāšanas centru reģistrācijas kārtību” (turpmāk – noteikumi Nr.818). Tajos ir pārņemtas arī tiesību normas no Padomes 1992.gada 13.jūlija Direktīvas [92/65/EEK](http://eur-lex.europa.eu/LexUriServ/LexUriServ.do?uri=CELEX:31992L0065:LV:HTML), ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas [90/425/EEK](http://eur-lex.europa.eu/LexUriServ/LexUriServ.do?uri=CELEX:31990L0425:LV:HTML) A (I) pielikumā (turpmāk – Direktīva [92/65/EEK](http://eur-lex.europa.eu/LexUriServ/LexUriServ.do?uri=CELEX:31992L0065:LV:HTML)), kā arī ieviesta Komisijas 2010.gada 2.marta Regula (ES) Nr.[176/2010](http://eur-lex.europa.eu/LexUriServ/LexUriServ.do?uri=OJ:L:2010:052:0014:01:LV:HTML), ar ko groza Padomes Direktīvas [92/65/EEK](http://eur-lex.europa.eu/LexUriServ/LexUriServ.do?uri=CELEX:31992L0065:LV:HTML) D pielikumu attiecībā uz spermas savākšanas un glabāšanas centriem, embriju ieguves brigādēm un sagatavošanas grupām, un nosacījumiem attiecībā uz zirgu dzimtas, aitu ģints un kazu ģints donordzīvniekiem un uz šo sugu spermas, olšūnu un embriju apstrādi (turpmāk – Komisijas Regula Nr.[176/2010](http://eur-lex.europa.eu/LexUriServ/LexUriServ.do?uri=OJ:L:2010:052:0014:01:LV:HTML)).Noteikumi Nr.818 nosaka, ka aitu un kazu sugu dzīvnieku spermu tirdzniecībai starp Eiropas Savienības dalībvalstīm drīkst iegūt Pārtikas un veterinārā dienesta atzītā spermas sagatavošanas centrā vai novietnē, kas atbilst normatīvajiem aktiem par veterinārajām prasībām aitu un kazu apritei. Patlaban noteikumos Nr.818 ir noteiktas prasības šādas spermas iegūšanai atzītā spermas sagatavošanas centrā, bet nav noteiktas prasības tās iegūšanai novietnē.Attīstoties aitkopībai un kazkopībai Latvijā, uzņēmēji sāk izrādīt interesi par iespēju dzīvnieku novietnē iegūt tirdzniecībai ar Eiropas Savienības dalībvalstīm paredzētu teķu spermu.Tā kā noteikumi Nr.818 paredz šādu iespēju, bet nenosaka konkrētas prasības, tad, ievērojot uzņēmēju izrādīto interesi, Zemkopības ministrija vērsās pie Eiropas Komisijas ar lūgumu sniegt skaidrojumu, kādas prasības izvirzāmas aitu un kazu novietnēm, kurās tiktu iegūta tirdzniecībai ar Eiropas Savienības dalībvalstīm paredzēta āžu un teķu sperma.2012.gada 8.novembrī Zemkopības ministrija ir saņēmusi Eiropas Komisijas elektroniski nosūtītu vēstuli ar skaidrojumu, ka šādām aitu un kazu novietnēm jāatbilst normatīvajos aktos par veterinārajām prasībām aitu un kazu apritei izvirzītajām prasībām tādai novietnei, no kuras atļauta aitu un kazu izvešana uz citām Eiropas Savienības dalībvalstīm, un attiecībā uz spermas iegūšanu tām izvirzāmas līdzvērtīgas prasības, kādas noteiktas atzītiem spermas sagatavošanas centriem un donordzīvniekiem Komisijas Regulā Nr.[176/2010](http://eur-lex.europa.eu/LexUriServ/LexUriServ.do?uri=OJ:L:2010:052:0014:01:LV:HTML). Ievērojot iepriekš minēto, noteikumos Nr.818 jānosaka prasības tirdzniecībai starp Eiropas Savienības dalībvalstīm paredzētas āžu un teķu spermas iegūšanai novietnē.Ievērojot minēto, aitu un kazu novietne, kurā iegūst tirdzniecībai starp Eiropas Savienības dalībvalstīm paredzētu āžu un teķu spermu, jāreģistrē valsts veterinārās uzraudzības objektu reģistra sadaļā "Atzītie veterinārās uzraudzības objekti" kā atzīts spermas sagatavošanas centrs.Atbilstoši Komisijas Regulas Nr.176/2010 pielikumā iekļautā D pielikuma I nodaļas I sadaļas 1.1.apakšpunktam un 2.„b” punktam spermas sagatavošanas centru un spermas uzglabāšanas centru atbilstību minētās regulas prasībām uzrauga attiecīgas kompetentās iestādes iecelts centra veterinārārsts. Atbilstoši Veterinārmedicīnas likuma 4.1pantam šo uzraudzību veic Valsts galvenā pārtikas un veterinārā inspektora pilnvarots Pārtikas un veterinārā dienesta valsts vecākais inspektorus vai valsts inspektors.Atbilstoši Komisijas Regulas Nr.176/2010 pielikumā iekļautā D pielikuma I nodaļas III sadaļas 1.2.apakšpunktam un Padomes 1989.gada 25.septembra Direktīvas Nr.89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar liellopu sugu mājdzīvnieku embrijiem un to importu no trešām valstīm, 2.panta „c” punktam embriju transplantācijas uzņēmumā atbilstību minēto normatīvo aktu prasībām uzrauga brigādes veterinārārsts. Saskaņā ar Veterinārmedicīnas likuma 1.panta 4. un 8.punktu manipulācijas, kuras embriju transplantācijas uzņēmumā veic brigādes veterinārārsts, drīkst veikt vienīgi praktizējošs veterinārārsts.Ņemot vērā iepriekš minēto, noteikumos Nr.818 svītrots termins „galvenais veterinārārsts” un attiecīgi 9.2., 9.4. un 13.2.apakšpunktā tas aizstāts ar terminu „praktizējošs veterinārārsts”.Noteikumos Nr.818 noteikta arī embriju transplantācijas uzņēmuma, spermas sagatavošanas centra un spermas uzglabāšanas centra reģistrācijas kārtība. Reģistrācija ir process, kurā ietilpst uzņēmuma atzīšana, kad Pārtikas un veterinārais dienests pēc iesnieguma saņemšanas klātienē pārliecinās par uzņēmuma atbilstību tam izvirzītajām prasībām. Ja uzņēmums atbilst minētajām prasībām, tam tiek piešķirts atzīšanas numurs un tas tiek iekļauts atzīto veterinārās uzraudzības objektu reģistrā. Turpmāk reģistrācijas process attieksies arī uz aitu un kazu novietnēm, kurās tiks iegūta āžu un teķu sperma tirdzniecībai starp Eiropas Savienības dalībvalstīm. Aitu un kazu novietnēs, kurās līdz šo noteikumu spēkā stāšanās dienai tika iegūta un apstrādāta aitu un kazu sugu dzīvnieku sperma, līdz 2014.gada 31.decembrim nodrošināma telpu un donordzīvnieku atbilstība šo noteikumu prasībām.Ievērojot minēto, jāizdara grozījumi noteikumos Nr.818. |
|  | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aitu un kazu sugas dzīvnieku īpašnieki vai atbildīgās personas, kas iesaistītas vai plāno iesaistīties aitu un kazu sugas dzīvnieku spermas tirdzniecībā starp Eiropas Savienības dalībvalstīm. Mērķa grupas palielināšanās ir atkarīga no ekonomiskās attīstības valstī. |
| 2. | Tiesiskā regulējuma ietekme uz tautsaimniecību un administratīvo slogu | Latvijā pagaidām ir viena aitu un kazu novietne, kas nodarbojas ar aitu novietnē iegūtas teķu spermas eksportu uz citām Eiropas Savienības dalībvalstīm. Minētā novietne jau šobrīd ir atzīta par spermas sagatavošanas centru, pamatojoties uz Pārtikas un veterinārā dienesta izvirzītajām prasībām (galvenokārt prasībām donordzīvniekiem, kas atbilst Komisijas Regulā Nr.[176/2010](http://eur-lex.europa.eu/LexUriServ/LexUriServ.do?uri=OJ:L:2010:052:0014:01:LV:HTML) izvirzītajām prasībām), un iekļauta Pārtikas un veterinārā dienesta atzīto veterinārās uzraudzības objektu sarakstā. |
| 3. | Administratīvo izmaksu monetārs novērtējums | Novērtējot administratīvās izmaksas (naudas izteiksmē), gada laikā tās nepārsniedz 50 *euro* neatkarīgi no sabiedrības mērķgrupas juridiskā statusa. Administratīvās izmaksas sabiedrības mērķgrupai veido iesnieguma sagatavošana un iesniegšana Pārtikas un veterinārā dienesta teritoriālajā struktūrvienībā. |
| 4. | Cita informācija | Nav |

*Anotācijas II un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2010.gada 2.marta Regula (ES) Nr.[176/2010](http://eur-lex.europa.eu/LexUriServ/LexUriServ.do?uri=OJ:L:2010:052:0014:01:LV:HTML), ar ko groza Padomes Direktīvas [92/65/EEK](http://eur-lex.europa.eu/LexUriServ/LexUriServ.do?uri=CELEX:31992L0065:LV:HTML) D pielikumu attiecībā uz spermas savākšanas un glabāšanas centriem, embriju ieguves brigādēm un sagatavošanas grupām, un nosacījumiem attiecībā uz zirgu dzimtas, aitu ģints un kazu ģints donordzīvniekiem un uz šo sugu spermas, olšūnu un embriju apstrādi. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Komisijas 2010.gada 2.marta Regula (ES) Nr.[176/2010](http://eur-lex.europa.eu/LexUriServ/LexUriServ.do?uri=OJ:L:2010:052:0014:01:LV:HTML), ar ko groza Padomes Direktīvas [92/65/EEK](http://eur-lex.europa.eu/LexUriServ/LexUriServ.do?uri=CELEX:31992L0065:LV:HTML) D pielikumu attiecībā uz spermas savākšanas un glabāšanas centriem, embriju ieguves brigādēm un sagatavošanas grupām, un nosacījumiem attiecībā uz zirgu dzimtas, aitu ģints un kazu ģints donordzīvniekiem un uz šo sugu spermas, olšūnu un embriju apstrādi (turpmāk – Komisijas Regula Nr.[176/2010](http://eur-lex.europa.eu/LexUriServ/LexUriServ.do?uri=OJ:L:2010:052:0014:01:LV:HTML)). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas Nr.[176/2010](http://eur-lex.europa.eu/LexUriServ/LexUriServ.do?uri=OJ:L:2010:052:0014:01:LV:HTML) pielikuma I nodaļas I sadaļas 1.punkts | 1.3.apakšpunkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Nav attiecināms. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Nav |

*Anotācijas V sadaļas 2.tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta aktuālā redakcija tiks elektroniski nosūtīta Latvijas Kazu audzētāju apvienībai un b**iedrībai „Latvijas Aitu audzētāju asociācija”, Lauksaimnieku organizāciju sadarbības padomei un biedrībai „Zemnieku saeima”.** |
| 2. | Sabiedrības līdzdalība projekta izstrādē | Noteikumu projekts tika ievietots Zemkopības ministrijas tīmekļa vietnē, kā arī elektroniski nosūtīts Latvijas Kazu audzētāju apvienībai un b**iedrībai „Latvijas Aitu audzētāju asociācija”, Lauksaimnieku Organizāciju Sadarbības padomei un biedrībai „Zemnieku saeima”.** |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

# Zemkopības ministrs J.Dūklavs

2014.05.13. 16:45

I.Krēgere

67027639, Ilze.Kregere@zm.gov.lv